*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Ιουλίου 1987

για την έγκριση του προγράμματος σχετικά με τη μεταποίηση και την εμπορία των προϊόντων της αλιείας και της υδατοκαλλιέργειας για την περίοδο 1987-1991 που υποβλήθηκε από την Πορτογαλία στα πλαίσια του κανονισμού (ΕΟΚ) αριθ. 355/77 του Συμβουλίου

(Το κείμενο στην πορτογαλική γλώσσα είναι το μόνο αυθεντικό)

(87/397/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,

Εκτιμώντας:

ότι η πορτογαλική κυβέρνηση κοινοποίησε, στις 5 Ιανουαρίου 1987, πρόγραμμα σχετικά με τη μεταποίηση και την εμπορία των προϊόντων της αλιείας και της υδατοκαλλιέργειας για την περίοδο 1987-1991 στα πλαίσια του κανονισμού (ΕΟΚ) αριθ. 355/77 και ότι κοινοποίησε, στις 23 Μαρτίου 1987, συμπληρωματικές πληροφορίες σχετικά με το πρόγραμμα αυτό·

ότι ο στόχος του εν λόγω προγράμματος είναι η ορθολογική οργάνωση και ο εκσυγχρονισμός των διαρθρώσεων μεταποίησης και εμπορίας των προϊόντων της αλιείας, η ευρύτερη χρησιμοποίηση και αξιοποίηση των διαθέσιμων αλιευτικών πόρων, η βελτίωση της ποιότητας των προϊόντων και η διαφοροποίηση της παραγωγής· ότι, κατά συνέπεια, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι η ενδεχόμενη ανάπτυξη της μεταποίησης και της εμπορίας των προϊόντων της αλιείας που προκύπτει από την εφαρμογή του προγράμματος πρέπει να εντάσσεται στο πλαίσιο της προβλεπόμενης εξέλιξης των πόρων, καθώς και των επιπτώσεων και στόχων των πολυετών προγραμμάτων προσανατολισμού όσον αφορά τους τομείς του αλιευτικού στόλου και της υδατοκαλλιέργειας στην Πορτογαλία για την περίοδο 1987-1991· ότι, για το σκοπό αυτό, πρέπει να προβλεφθεί η δυνατότητα αναθεώρησης του προγράμματος·

ότι οι πορτογαλικές αρχές πρέπει να προβούν στις ενέργειες οι οποίες είναι απαραίτητες για τη βελτίωση της παροχής στατιστικών στοιχείων σχετικά με τους τομείς που αφορά το πρόγραμμα· ότι η βελτίωση των εν λόγω στατιστικών στοιχείων έχει σαν αποτέλεσμα την καλύτερη παρακολούθηση του προγράμματος και, κατ' επέκταση, την ακριβέστερη εκτίμηση των επιπτώσεών του στη μεταποίηση και εμπορία των προϊόντων αλιείας στην Πορτογαλία ·

ότι, λαμβάνοντας υπόψη την υπάρχουσα κατάσταση της κοινοτικής αγοράς των κονσερβών σαρδέλας, η παρούσα απόφαση δεν προδικάζει τα κοινοτικά μέτρα τα οποία μπορεί να υιοθετηθούν μελλοντικά στον τομέα αυτό· ότι, εν αναμονή αυτών των μέτρων, τα σχέδια που επιφέρουν αύξηση της συνολικής παραγωγής, η οποία δεν συμβαδίζει με τη διαπιστωθείσα εξέλιξη της πραγματικής ζήτησης και της δομής των ανταλλαγών γι' αυτόν τον τύπο προϊόντος, δεν πρέπει να ληφθούν υπόψη κατά τη διάρκεια της εφαρμογής του παρόντος προγράμματος· ότι, κατά την εξέταση των σχεδίων, η Επιτροπή πρέπει να λάβει ιδιαίτερα υπόψη τους στόχους βελτίωσης της ανταγωνιστικότητας των μεταποιητικών μονάδων στην αγορά, την ποιότητα των προϊόντων και τις συνθήκες υγιεινής κατά την παραγωγή·

ότι η κοινοτική αγορά κονσερβών τόνου χαρακτηρίζεται από υψηλό ανταγωνισμό και, κατά συνέπεια, οι επενδύσεις στον τομέα αυτό πρέπει να πραγματοποιούνται με ιδιαίτερη προσοχή προκειμένου να αποφευχθούν δυσκολίες όσον αφορά τη διάθεση των σχετικών προϊόντων·

ότι οι επενδύσεις που αφορούν προϊόντα τα οποία προορίζονται για ανθρώπινη κατανάλωση και τα οποία δεν περιλαμβάνονται στο παράρτημα ΙΙ της συνθήκης θα εξεταστούν λαμβανομένων υπόψη των διατάξεων του άρθρου 7 του κανονισμού (ΕΟΚ) αριθ. 355/77·

ότι το πρόγραμμα περιλαμβάνει τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και ότι μπορούν να υλοποιηθούν οι στόχοι που αναφέρονται στο άρθρο 1 του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσαν από κοινού η Μόνιμη Επιτροπή Γεωργικών Διαρθρώσεων και η Μόνιμη Επιτροπή Διαρθρώσεων Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Με την επιφύλαξη των διατάξεων που περιλαμβάνονται στο παράρτημα ΙΙ, εγκρίνεται το πρόγραμμα σχετικά με τη μεταποίηση και την εμπορία των προϊόντων της αλιείας και της υδατοκαλλιέργειας για την περίοδο 1987-1991, που υποβλήθηκε στις 5 Ιανουαρίου 1987 από την πορτογαλική κυβέρνηση στα πλαίσια του κανονισμού (ΕΟΚ) αριθ. 355/77 και συμπληρώθηκε τελευταία στις 25 Μαρτίου 1987, του οποίου τα κύρια στοιχεία περιλαμβάνονται στο παράρτημα Ι.

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 6 Ιουλίου 1987.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 57 της 27. 2. 1987, σ. 6.

ΠΑΡΑΡΤΗΜΑ Ι

ΚΥΡΙΑ ΣΤΟΙΧΕΙΑ ΤΟΥ ΠΡΟΓΡΑΜΜΑΤΟΣ ΣΧΕΤΙΚΑ ΜΕ ΤΗ ΜΕΤΑΠΟΙΗΣΗ ΚΑΙ ΤΗΝ ΕΜΠΟΡΙΑ ΤΩΝ ΠΡΟΪΟΝΤΩΝ ΤΗΣ ΑΛΙΕΙΑΣ ΚΑΙ ΤΗΣ ΥΔΑΤΟΚΑΛΛΙΕΡΓΕΙΑΣ ΓΙΑ ΤΗΝ ΠΕΡΙΟΔΟ 1987-1991, ΠΟΥ ΥΠΟΒΛΗΘΗΚΑΝ ΑΠΟ ΤΗΝ ΠΟΡΤΟΓΑΛΙΑ ΣΤΑ ΠΛΑΙΣΙΑ ΤΟΥ ΚΑΝΟΝΙΣΜΟΥ (ΕΟΚ) αριθ. 355/77 ΤΟΥ ΣΥΜΒΟΥΛΙΟΥ

1. Αντικείμενο του προγράμματος

Ανάπτυξη της μεταποίησης και της εμπορίας των προϊόντων της αλιείας, ιδίως όσον αφορά τα κατεψυγμένα και καπνιστά προϊόντα, τις κονσέρβες και τον εξοπλισμό για την πρώτη πώληση των ιχθύων στα πλαίσια της βελτίωσης των εγκαταστάσεων των αλιευτικών λιμένων.

2. Καθορισμός της σχετικής ζώνης

Το σύνολο του εδάφους της Πορτογαλίας, συμπεριλαμβανομένων των νήσων Αζόρες και της Μαδέρας.

3. Διάρκεια του προγράμματος

Το πρόγραμμα καλύπτει την περίοδο από την 1η Ιανουαρίου 1987 έως τις 31 Δεκεμβρίου 1991.

4. Στόχοι του προγράμματος

Οι επιδιωκόμενοι στόχοι είναι:

- η ανάπτυξη, η ορθολογική οργάνωση και η βελτίωση των συνθηκών μεταποίησης και εμπορίας των προϊόντων αλιείας,

- η βελτίωση της ποιότητας των προϊόντων,

- η διαφοροποίηση της παραγωγής,

- η ευρύτερη χρησιμοποίηση και η αξιοποίηση των αλιευτικών πόρων.

5. Προβλεπόμενες ενέργειες και προτεραιότητες

Μέσα στο γενικό πλαίσιο του προγράμματος, οι σημαντικότερες ενέργειες αφορούν τις επενδύσεις σχετικά με τη βελτίωση των υπαρχουσών εγκαταστάσεων μεταποίησης δια της ψύξεως και παρασκευής κονσερβών.

Εξάλλου, το πρόγραμμα δίνει ιδιαίτερη σημασία στον εκσυγχρονισμό των αλιευτικών λιμένων με σκοπό τη βελτίωση των συνθηκών εκφόρτωσης και πρώτης πώλησης των ιχθύων, καθώς και την καλύτερη διαπίστωση των τιμών και της παραγωγής.

Τέλος, μεταξύ των άλλων δραστηριοτήτων που περιλαμβάνει το πρόγραμμα, οι σημαντικότερες είναι η μετατροπή των μονάδων αποξήρανσης και η ανάπτύξη των εγκαταστάσεων καπνίσματος.

6. Προβλέψεις χρηματοοικονομικού χαρακτήρα

Το συνολικό ποσό των προβλεπόμενων επενδύσεων κατά τη διάρκεια του προγράμματος ανέρχεται σε 20 692 εκατομμύρια εσκούδα (129,3 εκατομμύρια ECU), και κατανέμεται ως εξής:

1.2.3 // // // // // Εκατομμύρια

εσκούδα

// Εκατομμύρια

ECU // // // // Εμπορία και προετοιμασία νωπών ιχθύων, συμπεριλαμβανομένου του εξοπλισμού των αλιευτικών λιμένων // 2 742 // 17,1 // Κονσερβοποιημένα και ημικονσερβοποιημένα προϊόντα // 7 420 // 46,4 // Μεταποίηση δια της ψύξεως // 8 725 // 54,5 // Αποξήρανση, αλάτισμα και κάπνισμα // 1 805 // 11,3 // // //

Τα χρηματοοικονομικά στοιχεία καθώς και η κατανομή μεταξύ των διαφόρων τύπων επενδύσεων έχουν ενδεικτικό χαρακτήρα.

ΠΑΡΑΡΤΗΜΑ ΙΙ

1. Η Επιτροπή διαπιστώνει ότι το πρόγραμμα που υποβλήθηκε από την κυβέρνηση της Πορτογαλίας, το οποίο αποτελεί το πλαίσιο των μελλοντικών κοινοτικών ή εθνικών χρηματοδοτικών παρεμβάσεων για το σχετικό τομέα, αποτελεί κατάλληλη βάση για την ανάπτυξη της μεταποίησης και της εμπορίας των προϊόντων της αλιείας και της υδατοκαλλιέργειας.

2. Η Επιτροπή υπογραμμίζει τη σημασία της μελλοντικής ανάπτυξης των πόρων καθώς και των στόχων και της εφαρμογής πολυετών προγραμμάτων προσανατολισμού για τους τομείς του αλιευτικού στόλου και της υδατοκαλλιέργειας όσον αφορά την ανάπτυξη της μεταποίησης και της εμπορίας των προϊόντων αλιείας. Η Επιτροπή επιφυλάσσει το δικαίωμα να επανεξετάσει το παρόν πρόγραμμα έτσι ώστε να μπορούν να ληφθούν καταλλήλως υπόψη το στάδιο εξέλιξης των πόρων και τα διαρθρωτικά μέτρα όσον αφορά τον αλιευτικό στόλο και την υδατοκαλλιέργεια στην Πορτογαλία που προβλέπονται για την περίοδο 1987-1991, σε συνάρτηση με τον τομέα της μεταποίησης και της εμπορίας των προϊόντων αλιείας.

3. Η Επιτροπή εφιστά την προσοχή των πορτογαλικών αρχών στην ανάγκη βελτίωσης της παροχής στοιχείων, ιδίως στατιστικών, σχετικά με τους τομείς που αφορά το παρόν πρόγραμμα. Κατά την εφαρμογή του προγράμματος αυτού, θα πρέπει να ληφθούν εκ μέρους των πορτογαλικών αρχών μέτρα με σκοπό τη βελτίωση των εν λόγω στοιχείων έτσι ώστε να υπάρχουν πληρέστερες πληροφορίες όσον αφορά τη μεταποίηση και την εμπορία των προϊόντων αλιείας στην Πορτογαλία καθώς και την εξέλιξή τους σε σχέση με την εφαρμογή του παρόντος προγράμματος.

4. Λαμβάνοντας υπόψη την υπάρχουσα κατάσταση της κοινοτικής αγοράς των κονσερβών σαρδέλας, η Επιτροπή υπογραμμίζει ότι η παρούσα απόφαση δεν προδικάζει τα κοινοτικά μέτρα τα οποία θα μπορούσαν να υιοθετηθούν μελλοντικά για τον τομέα αυτό. Εν αναμονή αυτών των μέτρων, τα σχέδια που επιφέρουν μια αύξηση της συνολικής παραγωγής η οποία δεν θα συμβαδίζει με τη διαπιστωθείσα εξέλιξη της φερέγγυας ζήτησης και της δομής των ανταλλαγών γι' αυτόν τον τύπο προϊόντος δεν θα μπορούν να ληφθούν υπόψη κατά τη διάρκεια της εφαρμογής του παρόντος προγράμματος. Κατά την εξέταση των σχεδίων η Επιτροπή θα λάβει ιδιαίτερα υπόψη τους στόχους βελτίωσης της ανταγωνιστικότητας των μεταποιητικών μονάδων στην αγορά, την ποιότητα των προϊόντων και τις συνθήκες υγιεινής κατά την παραγωγή.

5. Εξάλλου, όσον αφορά τις κονσέρβες τόνου, η Επιτροπή εφιστά την προσοχή των πορτογαλικών αρχών στο γεγονός ότι υπάρχει πολύ υψηλός ανταγωνισμός σε κοινοτικό επίπεδο γι' αυτό το είδος προϊόντος. Κατά συνέπεια, οι επενδύσεις στον τομέα αυτό θα πρέπει να γίνονται με προσοχή λαμβάνοντας υπόψη τις δυσκολίες που ενδέχεται να προκύψουν κατά τη διάθεση κονσερβών τόνου.

6. Τέλος, οι επενδύσεις που αφορούν τα προϊόντα που προορίζονται για ανθρώπινη κατανάλωση και τα οποία δεν περιλαμβάνονται στο παράρτημα ΙΙ της συνθήκης θα εξετασθούν λαμβανομένων ιδίως υπόψη των διατάξεων του άρθρου 7 του κανονισμού (ΕΟΚ) αριθ. 355/77.

7. Η Επιτροπή παρατηρεί ότι το παρόν πρόγραμμα είναι ιδιαίτερα φιλόδοξο και ότι το ποσό των επενδύσεων που προβλέπεται για την πραγματοποίησή του είναι ιδιαίτερα υψηλό. Για το λόγο αυτό, η Επιτροπή διερωτάται αν, στην πράξη, θα είναι δυνατόν να τεθεί σε εφαρμογή το εν λόγω πρόγραμμα στο σύνολό του κατά τα επόμενα πέντε έτη, λαμβανομένων, ιδίως, υπόψη των προβλεπόμενων δημοσιονομικών περιορισμών της Κοινότητας.

8. Η Επιτροπή υπενθυμίζει ότι οι προβλέψεις σχετικά με τις επενδύσεις που περιλαμβάνονται στο παρόν πρόγραμμα δεν προδικάζουν την ενδεχόμενη κοινοτική χρηματοδοτική συνδρομή ιδιαίτερα όσον αφορά τον εξοπλισμό των αλιευτικών λιμένων.